[{"text_idx": "#000001", "text": "Xi Jinping esprimis bonvenon al Macron por lia dua s\u0302tatvizito al C\u0302inio post pli ol tri jaroj, kaj diris, ke fronte al la kompleksa kaj s\u0302ang\u0302ig\u0302ema internacia situacio en la pasintaj tri jaroj, pro la komunaj klopodoj de ambau\u0306 flankoj, la c\u0302in-francaj rilatoj havas pozitivan kaj konstantan disvolvig\u0302on. Li diris, ke la du landoj apogis unu la alian en la batalo kontrau\u0306 KOVIM-19, kaj la duflanka komerco inter C\u0302inio kaj Francio rapide kreskis kun gravaj atingoj akiritaj en kunlaboro en la kampoj de aviado, kosmospaco, agrikulturo kaj nutraj\u0302o. La du landoj konservis striktan komunikadon kaj kunlaboron pri aferoj kiel klimats\u0302ang\u0302ig\u0302o, biodiverseco kaj afrika disvolvig\u0302o."}, {"text_idx": "#000002", "text": "Xi Jinping diris, ke la mondo nun spertas profundajn historiajn s\u0302ang\u0302ig\u0302ojn. Kiel konstantaj membroj de la Sekureca Konsilio de la Unuig\u0302intaj Nacioj kaj grandaj landoj kun la tradicio de sendependeco kaj memstareco, C\u0302inio kaj Francio havas la kapablon kaj respondecon transcendi malkonsentojn kaj katenojn, persisti en la g\u0302enerala direkto de c\u0302in-franca ampleksa strategia partnereco de stabileco, reciproka profito, esploro kaj progreso, praktiki veran multflankismon kaj konservi pacon, stabilecon kaj prosperon de la mondo."}]